Document ID: 31986R0698

*****
ΚΑΝΟΝΙΣΜΟΣ (ΕΟΚ) αριθ. 698/86 ΤΗΣ ΕΠΙΤΡΟΠΗΣ
της 5ης Μαρτίου 1986
που τροποποιεί τον κανονισμό (ΕΟΚ) αριθ. 442/84 σχετικά με τη χορήγηση ενισχύσεως για το βούτυρο της ιδιωτικής αποθεματοποιήσεως που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 442/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3812/85 (4), προβλέπει τη χορήγηση ενισχύσεως για το βούτυρο της ιδιωτικής αποθεματοποιήσεως που προορίζεται για την παρασκευή των προϊόντων που αναφέρονται στον κανονισμό (ΕΟΚ) αριθ. 262/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 23/86 (6)·
ότι ο κανονισμός (ΕΟΚ) αριθ. 2619/84 της Επιτροπής (7) ανέστειλε την εφαρμογή του κανονισμού (ΕΟΚ) αριθ. 442/84·
ότι η παρούσα κατάσταση χαρακτηρίζεται από σοβαρές δυσχέρειες διαθέσεως του βουτύρου το οποίο έχει αποτελέσει αντικείμενο ιδιωτικής αποθεματοποιήσεως· ότι είναι σκόπιμο, προκειμένου να διευκολυνθεί αυτή η διάθεση, να αρθεί η αναστολή εφαρμογής του κανονισμού (ΕΟΚ) αριθ. 442/84·
ότι θα πρέπει, λαμβάνοντας υπόψη την κατάσταση της αγοράς να προσαρμοσθούν τα ποσά της ενισχύσεως· ότι θα πρέπει, επιπλέον, να επέλθουν ορισμένες προσαρμογές στον εν λόγω κανονισμό των τροποποιήσεων του κανονισμού (ΕΟΚ) αριθ. 262/79·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 442/84 τροποποιείται ως εξής:
1. Στο άρθρο 3 παράγραφος 1 πρώτο εδάφιο, οι όροι «5 ECU ανά 100 χιλιόγραμμα» αντικαθίστανται από τους όρους «25 ECU ανά 100 χιλιόγραμμα».
2. Στο άρθρο 3 παράγραφος 1 δεύτερο εδάφιο, οι όροι «14 ECU ανά 100 χιλιόγραμμα» αντικαθίστανται από τους όρους «16 ECU ανά 100 χιλιόγραμμα».
3. Στο άρθρο 4 παράγραφος 3 πέμπτη περίπτωση, οι όροι «άρθρο 10 παράγραφος 2» αντικαθίστανται από τους όρους «άρθρο 10 παράγραφος 2 ή άρθρο 10α».
4. Στο άρθρο 4 παράγραφος 3 έκτη περίπτωση, οι όροι « υπόδειγμα Β» αντικαθίστανται από τους όρους «υπόδειγμα Β ή υπόδειγμα Δ».
5. Στο άρθρο 7, οι όροι «υπόδειγμα Β» αντικαθίστανται από τους όρους «υπόδειγμα Β ή υπόδειγμα Δ».
6. Στο άρθρο 8 παράγραφος 1, οι όροι «υπόδειγμα Β» αντικαθίστανται από τους όρους «υπόδειγμα Β ή υπόδειγμα υπόδειγμα Δ».
7. Στο σημείο Α στοιχείο α) δεύτερη περίπτωση σημείο 2 και σημείο Β δεύτερη περίπτωση σημείο 2 του παραρτήματος προστίθεται το ακόλουθο εδάφιο:
«για το βούτυρο που προορίζεται να μεταποιηθεί στα προϊόντα που υπάγονται στις κλάσεις 16.04 και 16.05 του κοινού δασμολογίου, ο όρος "υπόδειγμα Δ"».
Άρθρο 2
Ο κανονισμός (ΕΟΚ) αριθ. 2619/84 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1986.

Labels: 3
17
19